**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 5 – 4 – 2025**

**ΑΜΑΡΟΥΣΙΟΥ Αρ. Πρ.: 79**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

**ΠΡΟΣ**

**Το Δ. Σ. της Δ. Ο. Ε.**

**Κοινοποίηση:ΥΠΑΙΘΑ, Δ/νση Π. Ε. Β΄ Αθήνας, Δήμο Αμαρουσίου, Δήμο Κηφισιάς, Δήμο Λυκόβρυσης – Πεύκης, Δήμο Πεντέλης – Μελισσίων, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Αποτύπωση των συνθηκών στέγασης των Νηπιαγωγείων της περιοχής ευθύνης του Συλλόγου Εκπ/κών Π. Ε. Αμαρουσίου».**

Αγαπητοί/-ες συνάδελφοι/συναδέλφισσες μέλη του Δ. Σ. της Δ. Ο. Ε.

σε απάντηση της υπ’ αριθμ. πρωτοκόλλου 443/26 – 3 – 2025 έγγραφης απόφασης του Δ. Σ. της Δ. Ο. Ε. με θέμα την αποτύπωση των συνθηκών στέγασης των νηπιαγωγείων σας ενημερώνουμε για τα εξής:

**Νηπιαγωγεία ευρισκόμενα στον Δήμο Αμαρουσίου**

**1ο Νηπιαγωγείο Αμαρουσίου**, στεγάζεται σε δικό του αυτόνομο διδακτήριο με δύο αίθουσες ενώ για την εξυπηρέτηση των αναγκών του υπάρχει **μια προκατασκευασμένη αίθουσα** τοποθετημένη στον προαύλιο χώρο του Νηπιαγωγείου παραπλεύρως του κεντρικού κτηρίου του ομώνυμου Νηπιαγωγείου, τοποθετημένη το έτος 2020.

**2ο Νηπιαγωγείο Αμαρουσίου**, στεγάζεται σε δικό του αυτόνομο διδακτήριο με δύο αίθουσες ενώ για την εξυπηρέτηση των αναγκών του υπάρχει **μια προκατασκευασμένη αίθουσα** τοποθετημένη στον προαύλιο χώρο μεταξύ 1ου Δημοτικού Σχολείου Αμαρουσίου και 2ου Νηπιαγωγείου Αμαρουσίου, τοποθετημένη το έτος 2020.

3ο Νηπιαγωγείο Αμαρουσίου, στεγάζεται σε 2 αίθουσες εντός του κτηρίου των 3ου & 11ου Δημ. Σχ. Αμαρουσίου, ενώ το παράρτημά του στεγάζεται σε ενοικιαζόμενο ισόγειο διαμέρισμα κοντινής στο κεντρικό Νηπιαγωγείο πολυκατοικίας με αυλή.

4ο Νηπιαγωγείο Αμαρουσίου, στεγάζεται σε αυτόνομο δικό του διδακτήριο με τρεις αίθουσες διδασκαλίας.

5ο Νηπιαγωγείο Αμαρουσίου, το κεντρικό Νηπιαγωγείο στεγάζεται σε δικό του αυτόνομο διδακτήριο και το παράρτημά του στεγάζεται σε ισόγειο ενοικιαζόμενο κατάστημα με αυλή.

6ο Νηπιαγωγείο Αμαρουσίου, στεγάζεται σε δικό του αυτόνομο διδακτήριο με δύο αίθουσες διδασκαλίας).

7ο Νηπιαγωγείο Αμαρουσίου, στεγάζεται σε δικό του αυτόνομο διδακτήριο με δύο αίθουσες διδασκαλίας).

8ο Νηπιαγωγείο Αμαρουσίου, στεγάζεται σε δικό του αυτόνομο διδακτήριο με δύο αίθουσες διδασκαλίας.

9ο Νηπιαγωγείο Αμαρουσίου, στεγάζεται σε δικό του αυτόνομο διδακτήριο – μία αίθουσα διδασκαλίας – ενταγμένο στο κτηριακό συγκρότημα του 9ου Δημοτικού Σχολείου Αμαρουσίου και χρησιμοποιεί και δύο αίθουσες του ομώνυμου σχολείου.

10ο Νηπιαγωγείο Αμαρουσίου, στεγάζεται σε δικό του αυτόνομο διδακτήριο το οποίο έχει παραχωρηθεί από τον Δήμο Αμαρουσίου και αποτελείται από **παλαιές προκατασκευασμένες αίθουσες (βαριάς προκατασκευής)** ενώ στον προαύλιο χώρο του Νηπιαγωγείου τοποθετήθηκε και **μια επιπλέον αίθουσα ελαφράς προκατασκευής** το έτος 2020 προκειμένου να αντιμετωπιστούν οι ανάγκες του Νηπιαγωγείου. Το παράρτημά του στεγάζεται στον ίδιο χώρο, ενοικιαζόμενο ισόγειο κατάστημα με αυλή, με το παράρτημα του 5ου Νηπιαγωγείου Αμαρουσίου.

11ο Νηπιαγωγείο Αμαρουσίου, στεγάζεται σε ενοικιαζόμενο ισόγειο διαμέρισμα με αυλή.

12ο Νηπιαγωγείο Αμαρουσίου, στεγάζεται σε αίθουσα του κτηριακού συγκροτήματος των 3ου & 11ου Νηπιαγωγείου Αμαρουσίου ενώ το κεντρικό Νηπιαγωγείο στεγάζεται σε ενοικιαζόμενο ισόγειο διαμέρισμα πολυκατοικία με αυλή μαζί με το παράρτημα του 3ου Νηπιαγωγείου Αμαρουσίου.

13ο Νηπιαγωγείο Αμαρουσίου, στεγάζεται σε αίθουσα εντός του διδακτηρίου του 5ου Δημοτικού Σχολείου Αμαρουσίου.

**16ο Νηπιαγωγείο Αμαρουσίου**, στεγάζεται σε αυτόνομο διδακτήριο με δύο αίθουσες διδασκαλίας ενώ το παράτημά του χρησιμοποιεί **τέσσερις αίθουσες ελαφράς προκατασκευής** τοποθετημένες το 2020 σε παρακείμενο οικόπεδο που εξασφάλισε ο Δήμος Αμαρουσίου για την ικανοποίηση των αναγκών του ομώνυμου Νηπιαγωγείου.

**18ο Νηπιαγωγείο Αμαρουσίου**, στεγάζεται σε ενοικιαζόμενο οικόπεδο έναντι του 18ου Δημ. Σχ. Αμαρουσίου σε **τέσσερις αίθουσες ελαφράς προκατασκευής** τοποθετημένες το έτος 2020. Παρατίθεται σχετική επιστολή της Προϊσταμένης του 18ου Νηπιαγωγείου Αμαρουσίου σχετικά με τα σοβαρά προβλήματα στέγασης που αντιμετωπίζει το συγκεκριμένο Νηπιαγωγείο, για την επίλυση των οποίων το σωματείο μας έχει καταβάλει άπειρες προσπάθειες επί σειρά ετών.

Ειδικό Νηπιαγωγείο Αμαρουσίου, στεγάζεται στο κτηριακό συγκρότημα του Ειδικού Δημοτικού Σχολείου & Νηπιαγωγείου Αμαρουσίου εντός του Σικιαριδείου Ιδρύματος στο Μαρούσι.

**Σύνολο αιθουσών ελαφράς προκατασκευής που τοποθέτησε ο Δήμος Αμαρουσίου το έτος 2020 για την αντιμετώπιση των αναγκών της εφαρμογής της Δίχρονης Υποχρεωτικής Προσχολικής Αγωγής & Εκπαίδευσης έντεκα (11) με οχτώ από αυτές να ανήκουν στην ιδιοκτησία του και τρεις από αυτές να έχουν παραχωρηθεί από την ΚΤΥΠ Α.Ε.**

**Νηπιαγωγεία ευρισκόμενα στον Δήμο Κηφισιάς (Κηφισιά – Νέα Ερυθραία – Εκάλη)**

1ο Νηπιαγωγείο Κηφισιάς, στεγάζεται σε αυτόνομο διδακτήριο με δύο αίθουσες.

**2ο Νηπιαγωγείο Κηφισιάς**, στεγάζεται σε αυτόνομο διδακτήριο που του έχει παραχωρηθεί από τον Δήμο Κηφισιάς στο προαύλιο του οποίου έχει τοποθετηθεί **μια αίθουσα ελαφράς προκατασκευής** το έτος 2020 για την εξυπηρέτηση των αναγκών του ομώνυμου Νηπιαγωγείου.

3ο Νηπιαγωγείο Κηφισιάς, στεγάζεται σε αυτόνομο διδακτήριο με τρεις διδακτικές αίθουσες.

4ο Νηπιαγωγείο Κηφισιάς, στεγάζεται σε αυτόνομο διδακτήριο με δύο διδακτικές αίθουσες.

5ο Νηπιαγωγείο Κηφισιάς, στεγάζεται σε αίθουσα εντός του 2ου Δημοτικού Σχολείου Κηφισιάς και αντιμετωπίζει έντονο κτηριακό πρόβλημα λειτουργίας. Παρατίθεται ενημερωτικό σημείωμα της Προϊσταμένης του 5ου Νηπ. Κηφισιάς.

6ο Νηπιαγωγείο Κηφισιάς, στεγάζεται σε αυτόνομο διδακτήριο με δύο αίθουσες διδασκαλίας.

7ο Νηπιαγωγείο Κηφισιάς, στεγάζεται σε αυτόνομο διδακτήριο με δύο αίθουσες διδασκαλίας.

8ο Νηπιαγωγείο Κηφισιάς, στεγάζεται σε αυτόνομο διδακτήριο με τρεις αίθουσες διδασκαλίας.

**9ο Νηπιαγωγείο Κηφισιάς**, συστεγάζεται με το 3ο Νηπιαγωγείο Κηφισιάς χρησιμοποιώντας μια από τις τρεις αίθουσες διδασκαλίας του κεντρικού κτηρίου του 3ου Νηπιαγωγείου Κηφισιάς μια αίθουσα προκατασκευασμένη που υπάρχει στο χώρο του προαυλίου του Νηπιαγωγωγείου τοποθετημένη για την εξυπηρέτηση των αναγκών του 9ου Νηπιαγωγείου προ του 2018, επίσης και υπάρχει **μια αίθουσα ελαφράς προκατασκευής** στον προαύλιο χώρο του 3ου Νηπιαγωγείου Κηφισιάς, τοποθετημένη το έτος 2020 για την εξυπηρέτηση των αναγκών των 3ου & 9ου Νηπιαγωγείου Κηφισιάς, η οποία τώρα χρησιμοποιείται ως αποθηκευτικός χώρος και είναι απολύτως αναγκαία για τη λειτουργία των ομώνυμων νηπιαγωγείων.

10ο Νηπιαγωγείο Κηφισιάς, στεγάζεται σε αυτόνομο διδακτήριο.

1ο Νηπιαγωγείο Νέας Ερυθραίας, στεγάζεται σε αυτόνομο διδακτήριο ενώ στον προαύλιο χώρο του υπάρχει τοποθετημένη από το 2020 **μία αίθουσα ελαφράς προκατασκευής** τοποθετημένη το έτος 2020, για την εξυπηρέτηση των ;αναγκών του ομώνυμου Νηπιαγωγείου ενώ ένα τμήμα του ομώνυμου Νηπιαγωγείου στεγάζεται στο κτήριο παρακείμενου παιδικού σταθμού του Δήμου Κηφισιάς.

2ο Νηπιαγωγείο Νέας Ερυθραίας, στεγάζεται σε αυτόνομο διδακτήριο με δύο αίθουσες διδασκαλίας.

3ο Νηπιαγωγείο Νέας Ερυθραίας, συστεγάζεται με το 2ο Νηπιαγωγείο Νέας Ερυθραίας.

Νηπιαγωγείο Εκάλης, στεγάζεται σε ενοικιαζόμενη μονοκατοικία με αυλή.

**Σύνολο αιθουσών ελαφράς προκατασκευής που τοποθέτησε ο Δήμος Κηφισιάς το έτος 2020 για την αντιμετώπιση των αναγκών της εφαρμογής της Δίχρονης Υποχρεωτικής Προσχολικής Αγωγής & Εκπαίδευσης τρεις (3).**

**Νηπιαγωγεία ευρισκόμενα στον Δήμο Πεντέλης – Μελισσίων (Δημοτικό Διαμέρισμα Μελισσίων)**

1ο Νηπιαγωγείο Μελισσίων, στεγάζεται σε αυτόνομο διδακτήριο με δύο αίθουσες διδασκαλίας.

2ο Νηπιαγωγείο Μελισσίων, στεγάζεται σε αυτόνομο διδακτήριο με δύο αίθουσες διδασκαλίας.

3ο Νηπιαγωγείο Μελισσίων, στεγάζεται σε αυτόνομο διδακτήριο με δύο αίθουσες διδασκαλίας.

4ο Νηπιαγωγείο Μελισσίων, στεγάζεται σε αυτόνομο διδακτήριο με δύο αίθουσες διδασκαλίας.

5ο Νηπιαγωγείο Μελισσίων, στεγάζεται σε αυτόνομο διδακτήριο (αίθουσες του πρώην Νοσοκομείου Αμαλία Φλέμινγκ – πτέρυγα Μπόμπολα) που του έχει παραχωρηθεί, αφού διαμορφώθηκε κατάλληλα, από τον Δήμο Πεντέλης – Μελισσίων (το συγκεκριμένο Νηπιαγωγείο θα αντιμετωπίσει το φάσμα της έλλειψης στέγασης στην περίπτωση επαναλειτουργίας του νοσοκομείου).

6ο Νηπιαγωγείο Μελισσίων, στεγάζεται σε αυτόνομο διδακτήριο που του έχει παραχωρηθεί από τον Δήμο Πεντέλης – Μελισσίων (εντός κτηριακού συγκροτήματος Παιδικών σταθμών του Δήμου Πεντέλης – Μελισσίων).

**Νηπιαγωγεία ευρισκόμενα στον Δήμο Λυκόβρυσης – Πεύκης (Δημοτικό Διαμέρισμα Πεύκης)**

**1ο Νηπιαγωγείο Πεύκης**, στεγάζεται σε αυτόνομο διδακτήριο με δύο αίθουσες διδασκαλίας, ενώ το παράρτημά του στεγάζεται σε **δύο αίθουσες ελαφράς προκατασκευής** τοποθετημένες το 2020 σε παρακείμενο οικόπεδο που παραχώρησε ο Δήμος Λυκόβρυσης – Πεύκης.

2ο Νηπιαγωγείο Πεύκης, στεγάζεται σε αυτόνομο διδακτήριο με δύο αίθουσες διδασκαλίας.

3ο Νηπιαγωγείο Πεύκης, στεγάζεται σε αυτόνομο διδακτήριο με δύο αίθουσες διδασκαλίας.

4ο Νηπιαγωγείο Πεύκης, στεγάζεται σε αυτόνομο διδακτήριο με δύο αίθουσες διδασκαλίας.

**5ο Νηπιαγωγείο Πεύκης**, στεγάζεται σε αυτόνομο διδακτήριο με δύο αίθουσες διδασκαλίας, ενώ το παράρτημά του στεγάζεται σε **μια αίθουσα ελαφράς προκατασκευής** τοποθετημένη το 2020 από τον Δήμο Λυκόβρυσης – Πεύκης σε παρακείμενο οικόπεδο (συστέγαση των παραρτημάτων των 1ου & 5ου Νηπιαγωγείου Πεύκης). Παρατίθεται ενημερωτικό σημείωμα της Προϊσταμένης του 5ου Νηπιαγωγείου Πεύκης σχετικά με τα σοβαρά προβλήματα λειτουργίας του Νηπιαγωγείου εξαιτίας των κτηριακών ελλείψεων που αντιμετωπίζει.

Νηπιαγωγείο Κωφών – Βαρήκοων Πεύκης, στεγάζεται σε αίθουσες εντός του κτηρίου του Δημοτικού Σχολείου Κωφών – Βαρήκοων Πεύκης.

**Σύνολο αιθουσών ελαφράς προκατασκευής που τοποθέτησε ο Δήμος Λυκόβρυσης – Πεύκης το έτος 2020 για την αντιμετώπιση των αναγκών της εφαρμογής της Δίχρονης Υποχρεωτικής Προσχολικής Αγωγής & Εκπαίδευσης τρεις (3).**

Συμπεράσματα:

Οι αίθουσες ελαφράς προκατασκευής που χρησιμοποιήθηκαν για την εφαρμογή της Δίχρονης Προσχολικής Αγωγής & Εκπ/σης μετά την ψήφιση και εφαρμογή του νόμου 4521/2018 αποτέλεσαν και αποτελούν τη χειρότερη λύση για την αντιμετώπιση του κτηριακού προβλήματος των Νηπιαγωγείων, βλέπε σχετικό έγγραφο της Προϊσταμένης του 18ου Νηπιαγωγείου Αμαρουσίου – μέλους του Σ. Ε. Π. Ε. Αμαρουσίου, το οποίο επισυνάπτεται και αφορά την εγκατάσταση και χρήση όλων των αιθουσών ελαφράς προκατασκευής στο σύνολό τους. Επιπρόσθετα οι αίθουσες ελαφράς προκατασκευής που τοποθετήθηκαν το 2020 βαίνουν στη λήξη της περιόδου χρήσης τους (4 + 2 έτη χρήσης το ανώτερο). Χρειάζεται η άμεση ανάγκη εκπόνησης και εφαρμογής ενός προγράμματος ανέγερσης διδακτηρίων για τα Νηπιαγωγεία της χώρας μας στη βάση της εφαρμογής της Δίχρονης υποχρεωτικής προσχολικής αγωγής & εκπαίδευσης.

**Συγκεκριμένα στην περιοχή ευθύνης του Συλλόγου Εκπ/κών Π. Ε. Αμαρουσίου χρειάζεται άμεσα η ανέγερση αυτόνομων διδακτηρίων για τα: 3ο Νηπιαγωγείο Αμαρουσίου, 11ο Νηπιαγωγείο Αμαρουσίου, 12ο Νηπιαγωγείο Αμαρουσίου, 13ο Νηπιαγωγείο Αμαρουσίου και 18ο Νηπιαγωγείο Αμαρουσίου,** μάλιστα το 18ο Νηπιαγωγείο Αμαρουσίου αυτή τη στιγμή τελεί υπό έξωση, αφού η περίοδος ενοικίασης του οικοπέδου που το φιλοξενούσε έχει λήξει και αναζητείται λύση από τον Δήμο Αμαρουσίου για την άμεση μετεγκατάστασή του, **9ο Νηπιαγωγείο Κηφισιάς, 5ο Νηπιαγωγείο Μελισσίων, 5ο Νηπιαγωγείο Πεύκης.**

**Ο Σύλλογος Εκπ/κών Π. Ε. Αμαρουσίου δεν θα σταματήσει να διεκδικεί ασφαλή και σύγχρονα διδακτήρια για τα Νηπιαγωγεία και Δημοτικά Σχολεία με κρατικές δαπάνες και όχι μέσω ΣΔΙΤ. Να επανέλθει στην κεντρική διοίκηση η ευθύνη για την ανέγερση των σχολικών κτηρίων και να επανιδρυθεί ο Ο. Σ. Κ. τώρα. Αύξηση της κρατικής χρηματοδότησης για την ανέγερση σχολικών κτηρίων με αποκλειστική ευθύνη και επιστασία του κράτους.**

